GSC เน้นขยายธุรกิจ “มาร์จิ้น” สูง ดันรายได้โต 30%
GSC เดินหน้าขยายฐานธุรกิจ ต่อยอดธุรกิจ Call Center และมุ่งเน้นงานที่มีมาร์จิ้นดี ดันรายได้โต 30%
GSC เดินหน้าขยายฐานธุรกิจ ต่อยอดธุรกิจ Call Center และมุ่งเน้นงานที่มีมาร์จิ้นดี ดันรายได้โต 30%
25 ส.ค. 2565

ดร.ปุณฑรีก์ อิศรางกูร ณ อยุธยา ประธานเจ้าหน้าที่บริหาร บริษัท โกลบอล เซอร์วิส เซ็นเตอร์ จำกัด (มหาชน) หรือ GSC เปิดเผยว่า ผลการดำเนินงานงวดไตรมาส 2/65 บริษัทพลิกมีกำไร 2.86 ล้านบาท หรือคิดเป็นเติบโต 146.85% จากช่วงปีก่อนขาดทุน เนื่องมาจากจากการปรับกลยุทธ์ การปรับโครงสร้างธุรกิจ ควบคู่ไปกับการขยายฐานธุรกิจใหม่ เพื่อต่อยอดธุรกิจ Call Center และมุ่งเน้นงานที่มีมาร์จิ้นดี โดยธุรกิจที่สร้างผลกำไร คือ ธุรกิจศูนย์บริการข้อมูล Outsource contact center และธุรกิจติดตามทวงถามหนี้ ซึ่งบริษัทขยายการรับติดตามหนี้แบบลงพื้นที่การขยายศูนย์ฯ ไปสู่ภูมิภาคต่างๆ รวมทั้งธุรกิจซอฟต์แวร์ด้านธุรกิจบริการที่ได้รับการตอบรับเป็นอย่างดี ทั้งนี้เชื่อว่าผลงานในปี 65 จะเติบโตโดดเด่น มีรายได้เติบโตไม่ต่ำกว่า 30%